CELEX: 52008SC1903
Language: ro
Date: 2008-05-19
Title: Propunere de decizie a Consiliului de stabilire a poziţiei Comunităţii Europene în cadrul Consiliului ministerial al Comunităţii Energiei (Bruxelles, 27 iunie 2008)

RO

RO        RO
 ---pagebreak---                   COMISIA COMUNITĂŢILOR EUROPENE

                                                   Bruxelles, 19.5.2008
                                                   SEC(2008) 1903 final

                                       Propunere de

                              DECIZIE A CONSILIULUI

     de stabilire a poziției Comunității Europene în cadrul Consiliului ministerial al
                      Comunității Energiei (Bruxelles, 27 iunie 2008)

                                  (prezentată de Comisie)

RO                                                                                       RO
 ---pagebreak---                                      EXPUNERE DE MOTIVE

     Consiliul ministerial al Comunității Energiei se va reuni la 27 iunie 2008 la Bruxelles. Pentru
     a permite Comunității Europene să participe la deciziile pertinente, este necesar să se
     stabilească poziția Comunității Europene, în conformitate cu articolul 300 din tratat și cu
     dispozițiile Deciziei Consiliului din 29 mai 2006 privind încheierea de către Comunitatea
     Europeană a Tratatului de instituire a Comunității Energiei.

RO                                                 2                                                   RO
 ---pagebreak---                                               Propunere de

                                     DECIZIE A CONSILIULUI

          de stabilire a poziției Comunității Europene în cadrul Consiliului ministerial al
                           Comunității Energiei (Bruxelles, 27 iunie 2008)

     CONSILIUL UNIUNII EUROPENE,

     având în vedere Tratatul de instituire a Comunității Europene, în special articolul 300
     alineatul (2) al doilea paragraf,

     având în vedere Decizia Consiliului privind încheierea de către Comunitatea Europeană a
     Tratatului de instituire a Comunității Energiei (2006/500/CE – 29 mai 2006), în special
     articolele 4 și 5,

     având în vedere propunerea Comisiei,

     DECIDE:

                                               Articol unic

     În vederea reuniunii Consiliului ministerial al Comunității Energiei care va avea loc la
     Bruxelles la data de 27 iunie 2008, poziția Comunității cu privire la aspectele care intră sub
     incidența articolului 300 alineatul (2) al doilea paragraf din tratat este prezentată în anexa la
     prezenta decizie.

     Adoptată la Bruxelles,

                                                  Pentru Consiliu
                                                  Președinte

RO                                                  3                                                    RO
 ---pagebreak---                                               ANEXĂ
                                    Poziția Comunității Europene

     • Comunitatea Europeană aprobă descărcarea de gestiune pentru anul 2007 a directorului
       Secretariatului Comunității Energiei.

     • Comunitatea Europeană aprobă adoptarea deciziei privind implementarea Deciziei
       Comisiei din 9 noiembrie 2006 de modificare a anexei la Regulamentul (CE)
       nr. 1228/2003 privind condițiile de acces la rețea pentru schimburile transfrontaliere de
       energie electrică. Poziția Comunității Europene referitoare la acest punct are la bază
       respectarea următoarelor principii:

             – Decizia care urmează să fie aprobată de Consiliul ministerial al Comunității
               Energiei nu aduce atingere Regulamentului (CE) nr. 1228/2003 și, în principal, nu
               modifică cele șapte regiuni stabilite la punctul 3.2 din anexă;

             – Decizia definește o regiune care cuprinde părțile contractante și statele membre cu
               interconectare electrică directă cu cel puțin una dintre părțile contractante;

             – Decizia cuprinde o clauză de revizuire care să permită luarea în considerare a
               noilor evoluții ale rețelelor și ale piețelor, cum ar fi noile interconectări electrice.

     • Comunitatea Europeană aprobă adoptarea Actului procedural referitor la implementarea
       articolelor 90 – 93 din Tratatul Comunității Energiei cu privire la soluționarea litigiilor.

RO                                                  4                                                     RO